Izvor: Fonet

Predsednički kandidat Saša Janković rekao je u intervjuu za Insajder da mu je prijatelj iz Bezbednosno informativne agencije rekao da za njega nije bezbedno da uđe u drugi krug jer se u tom slučaju može dogoditi „svašta“.

Govoreći o saznanjima da navodno ni nasilje nije isključeno, Janković je rekao da takva saznanja imaju i BIA, MUP i tužioci i da je pitanje da li će institucije delovati i šta će sa tim podacima biti urađeno.

"Ako mi dođe pripadnik BIA i kaže: Saša, molim te, ja ću ti slomiti i noge i ruke da ne bi ušao u drugi krug, da ti se ne bi desilo ono što može da ti se desi kad uđes u drugi krug, bolje da te ja fizički sprečim, nego da se ovo nastavi dalje... dakle, to ti ljudi znaju", rekao je Janković.

Kako je naveo, to mu je rečeno u prijateljskm razgovoru pre 20 dana, u najboljoj nameri.

Pogledajte intervju za Insajder.net.